|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ELŐTERJESZTÉS  **a Gazdasági és Városstratégiai Bizottság 2019. április 23-i ülésére**  **Javaslat az önkormányzat tulajdonában álló helyiségek bérbeadás útján történő hasznosítására**  Tájékoztatom a Tisztelt Bizottságot arról, hogy a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdése alapján a pályázati feltételeket személygépkocsi-tárolók, életvédelmi célra épített, vagy ilyen célra kijelölt helyiségek, valamint csak tárolás céljára alkalmas pincében vagy alagsorban lévő helyiségek esetében polgármester, minden más esetben a bizottság határozza meg.  A fent jelölt rendeletre hivatkozva az alábbi helyiségek pályázati kiírását javaslom:   |  |  |  |  |  | | --- | --- | --- | --- | --- | | **Hrsz.** | **Elhelyezkedés** | **Rendeltetés** | **m2** | **Havi bérleti díj (bruttó)** | | 6614/37 | Szent Márton u. 18. | üzlethelyiség | 25 m2 | 47.600,- Ft | | 5635/A/4 | Kálvária u. 2. | üzlethelyiség | 92 m2 | 99.300,- Ft | | 6247/2 | Fő tér 23/B fszt. 4. | üzlethelyiség | 30 m2 | 45.700,- Ft |   A **Szent Márton u. 18**. szám alatti üzlethelyiség az épület hátsó traktusában, a földszinten helyezkedik el. Közepes állapotú, több éve üresen áll.  Tájékoztatom a Tisztelt Bizottságot arról, hogy a Joskar-Ola Alapítvány képviseletében Bakos Ildikó kuratóriumi elnök fenti helyiség ingyenes használatára vonatkozó kérelmet nyújtott be önkormányzatunkhoz. Az alapítvány a helyiséget a tevékenységükből adódóan felgyülemlett tárgyi eszközeik tárolására szeretné használni.  A helyiségbérlet szabályairól szóló17/2006.(V.25.) számú önkormányzati rendelet 2.§ (3) bekezdése alapján helyiség ingyenes használatba adásáról a közgyűlés jogosult dönteni kizárólag közfeladat ellátása céljából, a közfeladat ellátásához szükséges mértékben.  A **Kálvária u. 2.** szám alatti üzlethelyiség két szinten helyezkedik el. Az üzlettér a földszinten, a raktár a pincében kapott helyet. Műszaki állapota közepes, az üzlethelyiség közelében a parkolási lehetőség korlátozott.  A **Fő tér 23/B fszt. 4.** szám alatti üzlethelyiség az udvari épületszárnyban helyezkedik el, műszaki állapota gyenge, a parkolási lehetőség korlátozott.  Az üzlethelyiségre vonatkozó bérleti szerződést a bérlő felmondta, a bérleti szerződés május 31. napján szűnik meg.  Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.  Szombathely, 2019. április 15.  **/: Dr. Puskás Tivadar :/**  **Határozati javaslat**  **…./2019. (IV.23.) GVB határozat**   1. A Gazdasági és Városstratégiai Bizottság a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdésben foglaltak alapján felkéri a polgármestert, hogy az előterjesztésben foglalt önkormányzati tulajdonban álló helyiségek bérbeadás útján történő hasznosítására az alábbiakban meghatározott feltételekkel pályázatot írjon ki:  * A fizetendő bérleti díj alsó határa:  |  |  |  |  |  | | --- | --- | --- | --- | --- | | **Hrsz.** | **Elhelyezkedés** | **Rendeltetés** | **m2** | **Havi bérleti díj (bruttó)** | | 6614/37 | Szent Márton u. 18. | üzlethelyiség | 25 m2 | **47.600,- Ft** | | 5635/A/4 | Kálvária u. 2. | üzlethelyiség | 92 m2 | **99.300,- Ft** | | 6247/2 | Fő tér 23/B fszt. 4. | üzlethelyiség | 30 m2 | **45.700,- Ft** |  * Vendéglátó ipari egység működtetése esetén a leendő bérlő – a lakók és a helyiség környezetében élők nyugalma megóvása érdekében – a társasházakról szóló 2003. évi CXXXII. törvény alapján, a liciteljárást követő 45 napon belül, a bérleti szerződés megkötése előtt köteles beszerezni a társasház lakóinak belegyező nyilatkozatát. * A bérbeadás időtartama határozott, 10 évig terjedő időtartamra szól. * A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül köteles kialakítani, berendezni és felszerelni, az ehhez és a tevékenysége gyakorlásához szükséges hatósági engedélyeket beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni. * A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tett ajánlatot. * Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A változtatás mértékét évente az önkormányzat költségvetési rendeletének elfogadásával egy időben kell megállapítani. * A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Zrt., mint az ingatlan kezelője részére megfizetni. * A felhívásban nem szabályozott kérdésekben a helyiségbérlet szabályairól szóló 17/2006. (V. 25.) számú önkormányzati rendelet rendelkezései az irányadók.  1. A Bizottság felkéri a polgármestert, amennyiben a pályázati eljárás eredménytelen marad – nem érkezik be érvényes pályázat -, gondoskodjon a pályázati felhívások újbóli kiírásáról.   **Felelős:** Dr. Puskás Tivadar, polgármester  Lendvai Ferenc, a Gazdasági és Városstratégiai Bizottság elnöke  (végrehajtásért: Lakézi Gábor, a Városüzemeltetési Osztály vezetője)  dr. Németh Gábor a SZOVA Zrt. vezérigazgatója  **Határidő:** folyamatos |  |